Document ID: 32011R0185

KOMISIJAS REGULA (ES) Nr. 185/2011
(2011. gada 25. februāris),
ar ko groza Padomes Regulu (EK) Nr. 499/96 attiecībā uz Savienības tarifu kvotām dažiem zivju un zivsaimniecības produktiem un dzīviem zirgiem, kuru izcelsme ir Īslandē
EIROPAS KOMISIJA
ņemot vērā Līgumu par Eiropas Savienības darbību,
ņemot vērā Padomes 1996. gada 19. marta Regulu (EK) Nr. 499/96, ar ko atver Kopienas tarifu kvotas dažiem zvejniecības produktiem un dzīviem zirgiem, kuru izcelsme ir Īslandē, un paredz šo kvotu pārraudzību (1), un jo īpaši tās 5. panta 1. punkta a) un b) apakšpunktu,
tā kā:
(1)
2009. gadā tika noslēgtas sarunas par Nolīguma starp Eiropas Ekonomikas kopienu un Īslandi papildprotokolu par īpašiem noteikumiem, kas piemērojami dažu zivju un zivsaimniecības produktu importam Eiropas Savienībā laikposmā no 2009. gada līdz 2014. gadam, turpmāk “papildprotokols”.
(2)
Papildprotokola parakstīšana Eiropas Savienības vārdā un provizoriska piemērošana tika atļauta ar Padomes 2010. gada 26. jūlija Lēmumu 2010/674/ES par to, lai parakstītu un provizoriski piemērotu Nolīgumu starp Eiropas Savienību, Īslandi, Lihtenšteinu un Norvēģiju par EEZ finanšu mehānismu laikposmam no 2009. gada līdz 2014. gadam, Nolīgumu starp Eiropas Savienību un Norvēģiju par Norvēģijas finanšu mehānismu laikposmam no 2009. gada līdz 2014. gadam, Papildprotokolu Nolīgumam starp Eiropas Ekonomikas kopienu un Īslandi par īpašiem noteikumiem, kas piemērojami dažu zivju un zivsaimniecības produktu importam Eiropas Savienībā laikposmā no 2009. gada līdz 2014. gadam, un Papildprotokolu Nolīgumam starp Eiropas Ekonomikas kopienu un Norvēģiju par īpašiem noteikumiem, kas piemērojami dažu zivju un zivsaimniecības produktu importam Eiropas Savienībā laikposmā no 2009. gada līdz 2014. gadam (2).
(3)
Papildprotokolā paredzētas jaunas ikgadējās beznodokļu tarifu kvotas, ko piemēro, Eiropas Savienībā importējot dažus Īslandes izcelsmes zivju un zivsaimniecības produktus.
(4)
Saskaņā ar papildprotokolu beznodokļu tarifu kvotu apjomu pirmo 12 mēnešu laikposmā no 2009. gada 1. maija līdz 2010. gada 30. aprīlim pievieno otrajam tarifu kvotu laikposmam. Turklāt dažu produktu tarifu kvotu apjomi, kas nav izmantoti tarifu kvotu laikposmā no 2011. gada 1. marta līdz 2011. gada 30. aprīlim, jāpārnes uz attiecīgajām tarifu kvotām laikposmam no 2011. gada 1. maija līdz 2012. gada 30. aprīlim.
(5)
Lai īstenotu papildprotokolā noteiktās tarifu kvotas, jāgroza Regula (EK) Nr. 499/96.
(6)
Pašreizējā atsauce Regulā (EK) Nr. 499/96 uz brīvās robežpiegādes cenām ir jāaizstāj ar atsauci uz deklarēto muitas vērtību saskaņā ar Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (3) un jāparedz, ka, lai varētu saņemt papildprotokolā noteiktās priekšrocības, minētajai vērtībai jābūt vismaz vienādai ar references [salīdzināmo] cenu, kas noteikta vai jānosaka saskaņā ar to pašu regulu.
(7)
Eiropas Ekonomikas kopienas un Īslandes Republikas nolīguma Protokolā Nr. 3 par “noteiktas izcelsmes izstrādājumu” jēdziena definīciju un administratīvās sadarbības metodēm grozījumi ir izdarīti ar EK un Īslandes Apvienotās komitejas 2005. gada 22. decembra Lēmumu Nr. 2/2005 (4). Tāpēc skaidri jāparedz, ka jāpiemēro Protokols Nr. 3 ar 2005. gadā izdarītajiem grozījumiem.
(8)
Nolīgumā, kas vēstuļu apmaiņas veidā noslēgts starp Eiropas Kopienu un Īslandes Republiku par tādām lauksaimniecības produktu papildu tirdzniecības preferencēm, kas piešķiramas, pamatojoties uz Eiropas Ekonomikas zonas līguma 19. pantu, un kas pievienots Padomes 2007. gada 22. februāra Lēmumam 2007/138/EK (5), divpusējā tirdzniecība starp Eiropas Savienību un Īslandi ar dzīviem zirgiem tika liberalizēta neierobežotos daudzumos. Tāpēc Regulas (EK) Nr. 499/96 pielikumā noteiktās tarifu kvotas dzīviem zirgiem ir liekas.
(9)
Skaidrības labad un lai ņemtu vērā grozījumus kombinētās nomenklatūras kodos, kas noteikti Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu (6), un Taric apakšgrupās, ir lietderīgi pilnībā aizstāt Regulas (EK) Nr. 499/96 pielikumu.
(10)
Tāpēc attiecīgi jāgroza Regula (EK) Nr. 499/96.
(11)
Saskaņā ar Lēmumu 2010/674/ES jaunās tarifu kvotas dažiem zivju un zivsaimniecības produktiem jāpiemēro no 2011. gada 1. marta. Tāpēc šī regula jāpiemēro no tās pašas dienas.
(12)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 499/96 groza šādi.
1.
Regulas nosaukumu aizstāj ar šādu nosaukumu:
“ar ko atver Savienības tarifu kvotas dažiem zivju un zivsaimniecības produktiem, kuru izcelsme ir Īslandē, un paredz šo kvotu pārvaldību”.
2.
Regulas 1. pantu aizstāj ar šādu pantu:
“1. pants
1. Kad pielikumā uzskaitītos Īslandes izcelsmes produktus laiž brīvā apgrozībā Eiropas Savienībā, nepārsniedzot tarifu kvotu limitus, par tiem var saņemt muitas nodokļa atbrīvojumu laikposmos un saskaņā ar noteikumiem, kas paredzēti šajā regulā.
2. Uz pielikumā uzskaitīto zivju un zivsaimniecības produktu importu 1. punktā minētās tarifu kvotas attiecas tikai tad, ja deklarētā muitas vērtība ir vismaz vienāda ar salīdzināmo cenu, kas noteikta vai jānosaka saskaņā ar 29. pantu Padomes 1999. gada 17. decembra Regulā (EK) Nr. 104/2000 par zivsaimniecības un akvakultūras produktu tirgu kopīgo organizāciju (7).
3. Piemēro Eiropas Ekonomikas kopienas un Īslandes Republikas nolīguma Protokolu Nr. 3 par “noteiktas izcelsmes izstrādājumu” jēdziena definīciju un administratīvās sadarbības metodēm, kurā jaunākie grozījumi izdarīti ar EK un Īslandes Apvienotās komitejas 2005. gada 22. decembra Lēmumu Nr. 2/2005 (8).
4. Tarifu kvotas ar kārtas numuru 09.0792 un 09.0812 nepiešķir precēm, kas deklarētas laišanai brīvā apgrozībā laikposmā no 15. februāra līdz 15. jūnijam.
3.
Regulas 2. panta otro daļu aizstāj ar šādu daļu:
“Tomēr Regulas (EEK) Nr. 2454/93 308.c panta 2. un 3. punktu nepiemēro tarifu kvotām ar kārtas numuru 09.0810, 09.0811 un 09.0812.”
4.
Regulas 3. pantu aizstāj ar šādu pantu:
“3. pants
Ja tarifu kvotas ar kārtas numuru 09.0810, 09.0811 un 09.0812 nav pilnībā izmantotas, tarifu kvotu laikposmā no 2011. gada 1. marta līdz 2011. gada 30. aprīlim atlikušo apjomu pārnes uz attiecīgajām tarifu kvotām laikposmam no 2011. gada 1. maija līdz 2012. gada 30. aprīlim.
Tādēļ otrajā Komisijas darbdienā pēc 2011. gada 1. septembra aptur tarifu kvotu izmantošanu, kas piemērojamas laikposmā no 2011. gada 1. marta līdz 2011. gada 30. aprīlim. Neizmantoto tarifu kvotu atlikumu nākamajā darbdienā pievieno attiecīgajai tarifu kvotai, kas piemērojama no 2011. gada 1. maija līdz 2012. gada 30. aprīlim.
No otrās Komisijas darbdienas pēc 2011. gada 1. septembra vairs nav iespējams ar atpakaļejošu datumu izmantot un nodot atpakaļ attiecīgās tarifu kvotas, kas piemērojamas no 2011. gada 1. marta līdz 2011. gada 30. aprīlim.”
5.
Pielikumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 25. februārī

Labels: 3
18
6